Joriy taʼmirlash ishlarini amalga oshirish boʼyicha

 SHАRTNOMА № \_\_\_\_\_\_\_

2022 yil « \_\_\_\_\_\_ » \_\_\_\_\_\_\_\_\_\_\_\_\_\_\_ Fargʼona shahri

Ikki tomonlama xoʼjalik munosabatlarini ifodalovchi mazkur shartnoma Oʼzbekiston Respublikasi qonunchiligi xamda oʼz Nizomiga asosan faoliyat yurituvchi Fargʼona shahar 2-sonli shifoxona nomidan bosh vrach B.Abdurahmonov (kelgusida «Buyurtmachi» deb ataladi) birinchi tomondan va oʼz Nizomi asosida ish yurituvchi "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" M.Ch.J. (keyingi oʼrinlarda «Pudratchi» deb ataladi) nomidan rahbar \_\_\_\_\_\_\_\_\_\_\_\_\_\_\_\_\_\_\_\_\_\_\_ ikkinchi tomondan, mazkur shartnomani quyidagilar haqida tuzdilar.

1. SHАRTNOMА PREDMETI.

1.1. «Pudratchi» mazkur shartnoma shartlariga asosan Fargʼona viloyati Fargʼona shahridagi 2-sonli shahar shifoxonasi binosini joriy taʼmirlashni loyiha-smeta hujjatlarida nazarda tutilgan tartibda bajarish majburiyatini oladi, «Buyurtmachi» esa bajarilgan ishlarni belgilangan tartibda qabul qilib oladi.

2. SHАRTNOMА BАHOSI.

2.1. Mazkur shartnoma boʼyicha «Pudratchi» tomonidan bajariladigan taʼmirlash ishlari qiymati loyiha-smeta hamda ekspertiza hujjatlariga asosan barcha soliqlar, yigʼimlar, ajratmalar, QQSni hisobga olgan holda jami 161 137 569 (*summa so’z bilan*) soʼmni tashkil etadi.

2.2. Zaruriy asoslar mavjud boʼlganda «Buyurtmachi» va «Pudratchi»ning kelishuviga asosan mazkur shartnomaga qoʼshimcha bitim rasmiylashtirilishi mumkin.

3. HISOB-KITOB QILISH TАRTIBI.

3.1. «Pudratchi» tomonidan taʼmirlash ishlari toʼlik bajarilgandan soʼng, oʼzaro solishtiruv dalolatnomalariga asosan, bajarilgan ishlar qiymati uchun «Buyurtmachi» pul oʼtkazish yuli bilan toʼlovni amalga oshiradi.

3.2. «Buyurtmachi» oldindan shartnoma umumiy summasini 30 % miqdorida avans toʼlovini «Pudratchi» hisob raqamiga oʼtkazib beradi. Keyingi hisob-kitoblar hakikatda bajarilgan ishlar hajmiga qarab, avans mablagʼlarini chegirgan xolda amalga oshiriladi.

4. ISHLАRNI BАJАRISH TАRTIBI VА MUDDАTLАRI

4.1. «Buyurtmachi» tomonidan oldindan toʼlov amalga oshirilgan kundan boshlab 20 kalendar kun muddat ichida «Pudratchi» tomonidan taʼmirlash ishlari yakunlanishi shart.

4.2. «Pudratchi» bajariladigan ishlarni loyiha-smeta hujjatlari hamda amaldagi qurilish qoidalari va meʼyorlari talablariga muvofiq boʼlishini va sifatli bajarilishini taʼminlaydi.

4.3. «Pudratchi» ishlarning bajarilishini texnika xavfsizligi, mehnat muhofazasi va yongʼin xavfsizligi talablariga rioya qilgan holda amalga oshiradi.

5. TOMONLАRNING HUQUQ VА MАJBURIYATLАRI.

5.1. «Pudratchi» mazkur shartnomada nazarda tutilgan taʼmirlash ishlarini loyiha-smeta hujjatlariga asosan toʼlik hajmda va belgilangan muddatlarda bajarish majburiyatini oladi. Loyiha-smeta hujjatlariga mos kelmagan ishlar “Buyurtmachi” tomonidan qabul qilinmaydi va shartnoma shartlari bajarilmaganligi uchun “Pudratchi”ga shartnoma shartida kelishib olingan pul mablagʼlari oʼtkazib berilmaydi.

5.2. «Buyurtmachi» taʼmirlash ishlari jarayonida bajarilayotgan ishlarni loyiha-smeta hujjatlariga mosligini va sifatini nazorat qilib boradi, hamda “Pudratchi”dan loyiha-smeta hujjatlariga mos ravishda qurilish ishlarini olib borishni talab qilishga haqli.

5.3. «Buyurtmachi» tomonidan «Pudratchi»ga taʼmirlash ishlarini bajarishi uchun zaruriy sharoitlarni yaratib beradi va bajarilgan ishlar boʼyicha tuzilgan Shakl-2 dalolatnomalarini qabul qilib oladi.

5.4. «Buyurtmachi» tomonidan tuzilgan dalolatnoma (qurilish ishlarini belgilagan talablarga mosligini tekshirish dalolatnomasi) asosida bajarilgan ishlarda kamchilik va nuqsonlar aniqlangan taqdirda, «Buyurtmachi» tomonidan alohida dalolatnoma rasmiylashtiriladi va 3 kun muddat ichida «Pudratchi»ga xabar yuboriladi. «Pudratchi» tomonidan ushbu aniqlangan kamchilik va nuqsonlar oʼz mablagʼi va oʼz kuchi bilan 10 kun davomida bartaraf etiladi. Bartaraf etilmagan taqdirda “Pudratchi”ga shartnoma shartida kelishib olingan pul mablagʼlari oʼtkazib berilmaydi hamda qonunchilik hujjatlarida nazarada tutilgan choralar amalga oshiriladi.

6. TOMONLАRNING JАVOBGАRLIGI.

6.1. Tomonlardan biri shartnoma shartlarini bajarmagan yoki zarur darajada bajarmagan taqdirda aybdor tomon ikkinchi tomonga yetkazilgan zararni toʼliq qoplaydi.

6.2. Аgar «Pudratchi» tomonidan bajarilishi lozim boʼlgan taʼmirlash ishlari belgilangan muddatda boshlanmasa va yakunlanmasa, «Pudratchi» bajarilmagan ishlar qiymatining 0.5% miqdorida har bir muddati oʼtgan kuni uchun «Buyurtmachi»ga penya toʼlaydi, lekin bunda penyaning umumiy summasi bajarilmagan ishlar qiymatini 50% dan oshmasligi kerak. Penya «Buyurtmachi» tomonidan shartnoma sharti boʼyicha qurilish ishlari yakunlanishi belgilangan kundan boshlab kechiktirilgan kun oraligʼidagi muddat hisobga olingan holda bir tomonlama amalga oshiriladi.

6.3. «Pudratchi» tomonidan taʼmirlash ishlari belgilangan muddatlarda yakunlangandan keyin «Buyurtmachi» tomonidan toʼlovlar oʼz muddatida amalga oshirilmasa toʼlanmagan summani 0.4% miqdorida har bir muddati oʼtgan kun uchun «Pudratchi»ga penya toʼlaydi, lekin bunda penyaning umumiy summasi oʼtkazib berilmagan mablagʼlar summasini 50% dan oshmasligi kerak.

6.4. Penyalar toʼlanishi taraflarni shartnomada belgilangan majburiyatlarini bajarishdan ozod etmaydi.

7. FORS-MАJOR HOLАTLАRI.

7.1. Аgar ushbu shartnoma boʼyicha majburiyatlar qisman yoki toʼliq bajarilmasligi, tabiat xodisalari, urush, ommaviy tartibsizliklar, hukumat qarorlari va boshqa yengib boʼlmas kuch holatlari natijasida kelib chiqsa, tomonlar javobgarlikdan ozod etiladilar.

8. KORRUPSIYAGA QARSHI QO‘SHIMCHA SHARTLAR

8.1 Taraflar shartnoma tuzishda, shartnomaning amal qilish muddatida va ushbu muddat tugaganidan so`ng, shartnoma bilan bog`lik korrupsiyaviy harakatlarni sodir qilmaslikka kelishib oladilar.

8.2 Taraflar shartnomadagi korrupsiyaga qarshi qo`shimcha shartlarda belgilangan korrupsiyaning oldini olish choralarni tan oladi va ularga rioya etilishi bo`yicha xamkorlikni ta`minlaydilar.

8.3 Har bir taraf shartnoma tuzilgan paytda bevosita o`zi yoki uning ijroiya organlari, mansabdor shaxslari va xodimlari tomonidan shartnoma bilan bog`lik munosobalar yuzasidan qonunga xilof ravishida pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishga yo`l qo`yilmaganligini, taklif etilmaganligini, ularni berishga va`da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kyelajakda bu turdagi xarakatlarni amalga oshirishi mumkinligi haqida taassurot qoldirmaganligini) kafolatlaydi.Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi xarakatlarni sodir etmasligi yuzasidan oqilona choralar ko`radi.

8.4 Ushbu holat bo`yicha bir taraf ikkinchi tarafni hamda vakolatli davlat organlarini darhol xabardor qilishi shart.

8.5 Tarfning talabi bo`yicha ikkinchi taraf tomonidan qoidabuzarliklarni bartaraf qilish bo`yicha oqilona muddat ichida tegishli choralar ko`rilmagan yoki ko`rib chiqish natijalari haqida xabardor qilmagan taqdirda, ushbu taraf shartnomani bir taraflama to`xtatib turishga, bekor qilishga hamda zararni to`liq qoplab berishni talab qilishga haqli.

9. QOʼSHIMCHА SHАRTLАR.

9.1. Ushbu shartnomani bajarish, oʼzgartirish va uni bekor qilishda paydo boʼladigan nizolar eng avvalo, taraflarning kelishuvi bilan hal qilinadi. Oʼzaro kelishilmasa «Buyurtmachi» joylashgan hududdagi iqtisodiy sud va Oʼzbekiston Respublikasining amaldagi qonunlari tartibida hal qilinadi.

9.2. Shartnoma taraflarning oʼzaro kelishuviga asosan yoki Oʼzbekiston Respublikasi Fuqarolik kodeksiga hamda amaldagi qonun hujjatlari normalariga binoan keltirilgan zararlarni toʼlagan holda muddatidan ilgari bekor qilinishi mumkin.

9.3. Ushbu shartnoma 2022 yil 31 dekabrgacha tuzildi. Shartnoma ikki tomonlama imzolanib, hududiy gʼaznachilik boʼlimida roʼyxatdan oʼtkazilganidan soʼng qonuniy kuchga kiradi.

10. TOMONLАRNING HUQUQIY MАNZILI VА REKVIZITLАRI.

|  |  |
| --- | --- |
| **«PUDRATCHI»** | **«BUYURTMACHI»** |
|  | Farg‘ona shahar №2-sonli shahar shifoxonasiManzil: Farg‘ona sh. Muruvvat, 40 uyShg‘h 400322860304017073101054008Tashkilotning STIRi: 200145154,Farg‘ona shahri bo‘yicha G‘aznachilik bo‘linmasiYaG‘H: 23 402 000 300 100 001 010Bank nomi: Markaziy bankning Toshkent shahar Bosh boshqarmasi Hisob-kitob kassa markazi (HKKM)MFO:00014G‘aznachilik bo‘linmasining STIR: 201122919Rahbar B.Abdurahmonov |